સૂત્રોએ જણાવ્યા પ્રમાણે ધંધૂકાના રહેવાસી અને સુરતમાં રહી રત્નકલાકારનું કામ કરતા મહેશ પટલે બે મહિના પૂર્વે ડાકોરની નીતા નામની એક યુવતી સાથે સગાઇ કરી હતી, 1 ડિસેમ્બરના રોજ તેમના લગ્ન લેવાના હતા, પરંતુ એ દરમિયાન મહેશને બાતમી મળી હતી કે જે યુવતી સાથે તે લગ્ન કરવા જઇ રહ્યો છે, એ જ યુવતી નેહલ બનીને સુરતના પુણાગામની પ્રમુખપાર્ક સોસાયટીમાં વિપુલ પટેલ સાથે સગાઇ કરવા આવી છે. જેના કારણે મહેશ પોતાના વકિલ સાથે ત્યાં પહોંચી ગયો હતો. જ્યાં નેહલ ઉર્ફે નીતા ડાકોરના સંજય દરજી નામના યુવક સાથે ઝડપાઇ હતી. જેમને ક્રાઇમ બ્રાન્ચમાં લઇ જવામાં આવ્યા હતા, જોકે આ મામલે કોઇ પોલીસ ફરિયાદ કરવામાં આવી હોવાનું જાણવા મળ્યું નથી.